Diari Oficial de la Generalitat Valenciana


Sumari del DOGV 4618, del 29-10-2003 (2003/11338)

ACORD de 28 de juliol de 2003 de la Comissió Territorial d'Urbanisme de València, relatiu a la modificació núm. 14 del Pla General d'Ordenació Urbana de Monserrat.
-------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11977


Data del document
:   28-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Montserrat
    * pla d'urbanisme

ACORD de 28 de juliol de 2003 de la Comissió Territorial d'Urbanisme de València, relatiu a la modificació núm. 14 del Pla General d'Ordenació Urbana de Monserrat. [2003/X11100]
  
En relació amb l'expedient remés per l'Ajuntament de Monserrat referit a la modificació núm. 14 del Pla General d'Ordenació Urbana, s'informa el següent:
  
Antecedents de fet
  
Primer. El projecte es va sotmetre a informació pública mitjançant acord del ple de l'Ajuntament en la sessió del dia 28 de novembre de 2002. Després del pertinent període d'exposició pública, en el qual no s'hi van presentar al·legacions, va ser aprovat provisionalment pel mateix òrgan, amb data 24 de febrer de 2003.
  
Segon. El projecte consta de memòria informativa i justificativa, redacció actual i redacció proposada de l'article 6.3, apartat B, punt 1 de les Normes Urbanístiques del Pla General.
  
Tercer. La present modificació té per objecte eliminar l'obligatorietat d'obtenir autorització prèvia del confrontant per a adossar les edificacions secundàries a mitgera.
  
Per a això es modifica l'article 6.3, apartat B, punt 1 de les Normes Urbanístiques que actualment té la redacció següent:
  
?1. Podran construir-se edificacions secundàries destinades a garatges, paellers, vestuaris, depuradores i altres usos semblants, sense que puguen habilitar-se en cap cas per a habitatges. Aquestes construccions podran adossar-se a límits mitgers amb acord previ exprés dels propietaris confrontants, el qual haurà de constar en escriptura pública o mitjançant compareixença davant del secretari de la corporació o funcionari que delegue, però mantenint sempre la retirada establerta al vial?.
  
Es proposa la redacció següent:
  
Art. 6.3, apartat B.
  
- 1. Podran construir-se edificacions secundàries destinades a garatges, paellers, vestuaris, depuradores i altres usos semblants, sense que puguen habilitar-se en cap cas per a habitatges. Aquestes construccions podran adossar-se a límits mitgers, però mantenint sempre la retirada establerta del vial?.
  
Quart. Monserrat disposa de pla general d'ordenació urbana, aprovades definitivament per la Comissió Territorial d'Urbanisme amb data 16 de febrer de 1994.
  
Cinqué. La Comissió Informativa de la Comissió Territorial d'Urbanisme de València, en sessió celebrada el 23 de juliol de 2003, va emetre un informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
Segon. La documentació pot considerar-se completa, als efectes del compliment del que preceptua l'article 27 de la LRAU.
  
Tercer. Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la Llei reguladora de l'activitat urbanística.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les modificacions d'aquests- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que s'ha dit, la Comissió Territorial d'Urbanisme, en sessió celebrada el 28 de juliol de 2003, acorda: aprovar definitivament la Modificació núm. 14 del Pla General d'Ordenació Urbana de Monserrat.
  
Contra el present acord, que no posa fi a la via administrativa, es pot interposar recurs d'alçada davant la Secretaria Autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 28 de juliol de 2003.- La secretària de la Comissió Territorial d'Urbanisme, p.s.: Florentina Pedrer Gil.